УСТАВ

**НА НАРОДНО ЧИТАЛИЩЕ „ПРОБУДА-1903”**

**село Саранци, община ГОРНА МАЛИНА, област СОФИЯ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГЛАВА ПЪРВА**

**НАИМЕНОВАНИЕ И ЧИТАЛИЩЕ**

Член 1. Читалището има име „Пробуда-1903”, овален печат с надпис: Читалище „Пробуда” с. Саранци, в средата разтворена книга с годината на основаване на читалището 1903 г.

Член 2. Седалище на читалището „Пробуда-1903” е: Село Саранци, община Горна Малина, област София, п.к. 2120

**ГЛАВА ВТОРА
ЦЕЛИ И НАСОКИ**

Член 3. /1/ Народно читалище „Пробуда-1903” е самоуправляващо се българско културно сдружение на населението от с. Саранци. В читалищната дейност могат да участват всички физически лица без оглед на ограничения по възраст и пол, политически и религиозни възгледи, както и етническо самосъзнание.

/2/ Читалище „Пробуда-1903” e юридическо лице с нестопанска цел и седалище с. Саранци, община Горна Малина, Софийска област, п.к. 2120.

Член 4. /1/ Целта на читалище „Пробуда-1903” е да задоволява потребностите на населението свързани с:

1. Развитие и обогатяване на културния живот.
2. Запазване на обичайте и традициите в селото.
3. Възпитание и утвърждаване на националното самосъзнание.

/2/ За постигане на целта по ал. 1 читалището извършва основни дейности като:

1. Уреждане и поддържане на библиотеката.
2. Организира празненства и чествания.
3. Събира и разпространява знания за родния край.
4. Развитие и обогатяване на социалната и образователна дейност
5. Осигуряване на достъп до информация
6. Създаване и поддържане на електронна информационна дейност
7. Предоставяне на компютърни и интернет услуги

/3/ Читалището няма право да организира или предоставя имуществото си и сградата си за хазартни игри и нощни заведения, както и използването му за политически цели и обсебването им от религиозни секти.

 Член 5. Читалище „Пробуда-1903“ може да се съюзява на общинско равнище за защита на общите интереси за провеждане на съвместни действия и инициативи.

**ГЛАВА ТРЕТА**

**ИМУЩЕСТВО И ФИНАНСИРАНЕ**

Член 6. Имуществото на читалището се състои от право на собственост и други права и задължения.

Член 7. Читалището набира средства от следните източници:

1. Членски внос
2. Културно-просветна дейност
3. Субсидии от държавния и общинския бюджет.
4. Дарения и завещания.
5. Други приходи.

Член 8. /1/ Предвидените по държавния и общински бюджет средства за читалищна дейност се разпределят от комисия с участието на представител на общината и председателя на читалището, като се предоставят на читалището за самостоятелно управление.

/2/ При недостиг на средства за ремонт и поддържане на читалището средствата се отпускат от общинския съвет.

Член 9. Читалището не може да отчуждава недвижими имоти, вещи и да учредява ипотеки върху тях.

Член 10. Недвижимо и движимо имущество, собственост на читалището, както и приходите от него не подлежат на принудително изпълнение освен за вземания, произтичащи от трудовите правоотношения.

Член 11. /1/ Читалищното настоятелство и Проверителната комисия изготвят годишен отчет по приходите и разходите, които се приемат от общото събрание.

/2/ Отчет на изразходваните от бюджета средства се представя в общината.

ГЛАВА ЧЕТВЪРТА
УПРАВЛЕНИЕ И КОНТРОЛ

Член 12. Органи на читалището са: Общото събрание, Настоятелството и Проверителната комисия.

Член 13. /1/ Върховен орган на читалището е Общото събрание.

/2/ Общото събрание на читалището се състои от всички членове на читалището, имащи право на глас.

Член 14. /1/ Общото събрание:

1. Изменя и допълва устава
2. Избира и освобождава членове на Настоятелството, Проверителната комисия и Председателя.
3. Приема вътрешни актове, необходими за организацията за дейността на читалището.
4. Приема основни насоки за дейността на читалището.
5. Взема решение за членуване в читалището.
6. Приема бюджета на читалището.
7. Приема годишния отчет.
8. Определя размера на членския внос.
9. Отменя решения на органите на читалището.
10. Взема решение за прекратяване дейността на читалището.
11. Взема решение за отнасяне до съда при незаконосъобразни действия на ръководството или отделни читалищни членове.

/2/ Решенията на общото събрание са задължителни за другите органи на читалището.

Член 15. /1/ Редовно събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия, или на една трета от членовете на читалището.

/2/ Поканата за събранието трябва да съдържа дневния ред датата, часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждането.

В същия срок на вратата на читалището и на други общодостъпни места в общината, където е дейността на читалището, трябва да бъде обявена и залепена поканата за събранието.

/3/ Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно Общо събрание и не по-малко от половината плюс един от членовете при извънредно Общо събрание.

/4/ Решенията по чл. 14, ал. 1, т. 1, 9, 10 и 11 се вземат с мнозинство, най-малко с две трети от всички членове. Останалите решения се вземат с мнозинство повече от половината от присъстващите членове.

 Член 16. /1/ Ръководен орган на читалището е настоятелството което се състои най-малко от трима членове, избрани за срок от три години. Същите да нямат родствени връзки по права и съребрена линия до четвърта степен.

/2/ Настоятелството:

1. Свиква общото събрание.
2. Осигурява изпълнението на решенията на общото събрание.
3. Подготвя и внася в общото събрание отчет за дейността на читалището.
4. Подготвя и внася в общото събрание проект за бюджет на читалището и утвърждава щата му.
5. Приема организационно-управленската структура, реда за назначаване и освобождаване на персонала, правилата за работната заплата и други вътрешни правила на читалището.

/3/ Настоятелството взема решение с мнозинство повече половината от членовете.

Член 17. /1/ Председателят на читалището е член на Настоятелството и се избира от общото събрание за срок от три години.

/2/ Председателят:

1. Организира дейността на читалището, съобразно закона, устава и решенията на общото събрание.
2. Представлява читалището пред държавните и обществените организации.
3. Свиква и ръководи заседанията на настоятелството, като председателства Общото събрание.
4. Ръководи текущата дейност на читалището.
5. Отчита дейността си пред Настоятелството.
6. Сключва и прекратява трудовите договори със служителите съобразно бюджета на читалището и решение на настоятелството.
7. Прави предложение до Настоятелството за определяне на трудовите възнаграждения на щатния персонал.

Член 18. /1/ Секретарят на читалището:

1. Организира изпълнението на решенията на Настоятелството, включително решенията за изпълнението на бюджета;

2. Организира текущата основна и допълнителна дейност;

3. Отговаря за работата на щатния и хонорувания персонал;

4. Отговаря за задължителната документация на читалището: прономеровани и прошнуровани книги за протоколите от заседанията на Общото събрание, на настоятелството и на проверителната комисия, води регистър на членовете на читалището.

/2/ Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

Член 19. /1/ Проверителната комисия се състои от трима членове, избрани за срок от 3 години и взема решения с мнозинство повече от половината.

/2/ Членове на Проверителната комисия не могат да бъдат лица, които са в трудово-правни отношения с читалището или са роднини на членовете и на Настоятелството по права линия, съпрузи, сестри и роднини по сватовство от първа степен.

/3/ Проверителната комисия осъществява контрол върху дейността на Настоятелството, председателя и секретаря на читалището. По спазване закона, устава и решенията на общото събрание.

/4/ При констатирани нарушения Проверителната комисия уведомява общото събрание на читалището, а при данни за извършено престъпление и органите на прокуратурата.

Член 20. /1/ За председател на Настоятелството и Проверителната комисия не може да бъдат избирани лица, които са осъждани с лишаване от свобода за умишлени престъпления от общ характер.

**ГЛАВА ПЕТА**

**ЧЛЕНСТВО**

Член 21. Член на читалище „Пробуда-1903” с. Саранци може да бъде всеки български гражданин без оглед на ограничения на възраст пол политически и религиозни възгледи и етническо самосъзнание, който редовно плаща членски внос. Новите членове на читалището изразяват волята си за членуване, като подават молба до настоятелството или я заявяват на общо събрание.

Член 22. /1/ Членовете на читалището са индивидуални, колективни и почетни.

/2/ Индивидуалните членове са български граждани. Те биват действителни и спомагателни.

1. Действителните членове са дееспособни лица, които плащат редовно определения от общото събрание членски внос и имат право на глас. Действителните членове имат право на десет процента отстъпка от библиотечните такси.
2. Спомагателните членове са лица до 18 години, нямат право да избират и да бъдат избирани в читалищното настоятелство и имат съвещателен глас. Членският внос на спомагателните членове е 50% от определения от общото събрание членски внос на действителните членове.

/3/ Колективните членове съдействат за осъществяване на целите на читалището, подпомагат дейността, поддържането и обогатяването на материалната база и имат право на глас. Колективни членове могат да бъдат:

1. Професионални организации
2. Стопански организации
3. Търговски дружества
4. Кооперации и сдружения

/4/ Почетни членове на читалището могат да бъдат български и чужди граждани с изключителни заслуги към читалището.

 Член 23. Членството в читалище „Пробуда-1903” с. Саранци се прекратява когато:

1. Лицето не плаща членски внос в продължение на една година.

2. При подадена молба до настоятелството или изразена устна такава пред общото събрание.

3. При доказани злоупотреби със средства и имущества на читалището.

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1. Празник на читалище „Пробуда-1903” с. Саранци е 24 май.

1. Настоящият Устав е приет на общо събрание на читалището на 31.10.2020 г.

**ПРЕДСЕДАТЕЛ: СЕКРЕТАР:**

 **/Любов Кузманова/ /Ваня Георгиева/**